บขส.เผย 4 วัน ยอดผู้โดยสารเดินทางกลับภูมิลำเนาแล้ว 6 แสนคน
บขส.เผย ยอดผู้โดยสารเดินทางกลับภูมิลำเนาช่วงเทศกาลปีใหม่ ตั้งแต่ 25–28 ธ.ค.58 มีจำนวนเกือบ 600,000 คน สูงกว่าที่ตั้งเป้าไว้ ระบุ สั่งการเพิ่มเที่ยววิ่งรถทุกเส้นทาง มั่นใจสามารถรองรับจำนวนผู้โดยสารที่เพิ่มขึ้นได้ ยัน ไม่มีปัญหาผู้โดยสารตกค้าง,เมื่อวันที่ 29 ธ.ค.58 นายนพรัตน์ การุณยะวนิช รองกรรมการผู้จัดการใหญ่ ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จำกัด (บขส.) กล่าวว่า ตั้งแต่วันที่ 25–28 ธันวาคม 2558 ที่ผ่านมา มีประชาชน ทยอยเดินทางกลับภูมิลำเนาในช่วงเทศกาลปีใหม่ 2559 ร่วม 600,000 คน สูงกว่าที่ บขส. ตั้งเป้าและประมาณการไว้ว่า จะมีผู้โดยสารเดินทางเฉลี่ยประมาณวันละ 130,000 คน แต่ปรากฏว่ามีผู้โดยสารเดินทางเฉลี่ยประมาณ 145,000 คน เพิ่มขึ้นวันละประมาณ 10,000-20,000 คน,อย่างไรก็ดี บขส.สามารถรองรับจำนวนผู้โดยสารที่เพิ่มขึ้นได้ และได้สั่งการให้เพิ่มเที่ยววิ่งรถโดยสารทุกเส้นทางให้เพียงพอ รองรับประชาชนที่จะเดินทางกลับภูมิลำเนา วันละ 8,000 เที่ยว ในวันที่ 29-30 ธันวาคม 2558 ซึ่งคาดว่าจะมีผู้โดยสารเดินทางเฉลี่ยวันละ 150,000 คน,รักษาการกรรมการผู้จัดการใหญ่ บขส. กล่าวเพิ่มเติมว่า บขส. ได้จัดทำบัตรของขวัญแทนเงินสด บขส.ส่งความสุขปี 2559 มูลค่า 50 บาท จำนวน 12,000 ใบ เพื่อมอบเป็นของขวัญปีใหม่ สำหรับประชาชน จำนวน 1,500 คนแรกต่อวัน ที่มาซื้อตั๋วโดยสารกับ บขส. ในราคาตั้งแต่ 350 บาทขึ้นไป ณ ช่องจำหน่ายตั๋ว สถานีขนส่งผู้โดยสารกรุงเทพฯ (จตุจักร) และสถานีขนส่งผู้โดยสารกรุงเทพฯ สายใต้ (ถนนบรมราชชนนี) ตั้งแต่วันที่ 28 ธันวาคม 2558–วันที่ 4 มกราคม 2559 โดยผู้โดยสาร สามารถนำบัตรของขวัญ มูลค่า 50 บาท มาใช้แทนเงินสดในการซื้อตั๋วโดยสารของ บขส. ทุกเส้นทางที่มีราคา 350 บาท ขึ้นไป ได้ตั้งแต่วันที่ 15 มกราคม–31 มีนาคม 2559,ทั้งนี้ บัตรของขวัญดังกล่าว ไม่สามารถใช้ได้กับเส้นทางกรุงเทพฯ–เชียงคาน , กรุงเทพฯ–มุกดาหาร , กรุงเทพฯ–แม่สอด และเส้นทางเดินรถระหว่างประเทศ รวมถึงไม่สามารถนำบัตรของขวัญมาแลกเป็นเงินสด และไม่สามารถใช้ร่วมกับสิทธิประโยชน์และสิทธิ์ลดหย่อนอื่นๆ ได้.
บขส.เผย ยอดผู้โดยสารเดินทางกลับภูมิลำเนาช่วงเทศกาลปีใหม่ ตั้งแต่ 25–28 ธ.ค.58 มีจำนวนเกือบ 600,000 คน สูงกว่าที่ตั้งเป้าไว้ ระบุ สั่งการเพิ่มเที่ยววิ่งรถทุกเส้นทาง มั่นใจสามารถรองรับจำนวนผู้โดยสารที่เพิ่มขึ้นได้ 
บขส.,ยอดผู้โดยสารกลับภูมิลำเนา,เดินทางช่วงปีใหม่,รถโดยสาร,ผู้โดยสาร,รองรับจำนวนผู้โดยสาร,นพรัตน์ การุณยะวนิช,บัตรของขวัญ บขส.,ตั๋วโดยสาร บขส.,สถานีขนส่งผู้โดยสารกรุงเทพฯ,สถานีขนส่งผู้โดยสารกรุงเทพฯ สายใต้,ข่าว,ข่าวเศรษฐกิจ,ไทยรัฐออนไลน์,ยอดผู้โดยสาร,กลับบ้านต่างจังหวัด,กลับต่างจังหวัด,ต่างจังหวัด,ตจว.